CELEX: 62008CJ0468
Language: mt
Date: 2009-10-01
Title: Sentenza tal-Qorti tal-Ġustizzja (is-Sitt Awla) tal-1 ta' Ottubru 2009. # il-Kummissjoni tal-Komunitajiet Ewropej vs ir-Repubblika Franċiża. # Nuqqas ta' Stat li jwettaq obbligu - Rikonoxximent ta' kwalifiki professjonali - Direttiva 2005/36/CE - Nuqqas ta' traspożizzjoni. # Kawża C-468/08.

Sentenza tal-Qorti tal-Ġustizzja (Is-Sitt Awla) tal-1 ta’ Ottubru 2009 – Il‑Kummissjoni vs Franza
      (Kawża C‑468/08)
      “Nuqqas ta’ Stat li jwettaq obbligu – Rikonoxximent ta’ kwalifiki professjonali – Direttiva 2005/36/KE – Nuqqas ta’ traspożizzjoni”
      Rikors għal nuqqas ta’ twettiq ta’ obbligu - Eżami tal-mertu mill-Qorti tal-Ġustizzja - Sitwazzjoni li għandha tittieħed inkunsiderazzjoni
         - Sitwazzjoni fl-iskadenza tat-terminu stabbilit mill-opinjoni motivata (Artikolu 226 KE) (ara l‑punt 5)
      
      Suġġett
      
         
               Nuqqas ta’ Stat li jwettaq obbligu - Nuqqas li jadotta jew jinnotifika, fit-terminu previst, il-miżuri kollha neċessarji sabiex
                  jikkonforma ruħu mad-Direttiva 2005/36/KE tal-Parlament Ewropew u tal-Kunsill, tas-7 ta’ Settembru 2005, dwar ir-Rikonoxximent
                  ta’ Kwalifiki Professjonali (ĠU L 255, p. 22).
               
            Dispożittiv
      1)         Billi ma adottatx il-liġijiet, ir-regolamenti u d-dispożizzjonijiet amministrattivi kollha neċessarji sabiex tikkonforma ruħha
         mad-Direttiva 2005/36/KE tal-Parlament Ewropew u tal-Kunsill, tas-7 ta’ Settembru 2005, dwar ir-Rikonoxximent ta’ Kwalifiki
         Professjonali, ir-Repubblika Franċiża naqset milli twettaq l-obbligi tagħha taħt l-Artikolu 63 ta’ din id‑direttiva.
      
      2)         Ir-Repubblika Franċiża hija kkundannata għall-ispejjeż.